**Referat af møde i Rebild Kulturskolens bestyrelse**

Tirsdag den 24. oktober 2023 kl. 19.30 i Verandaen på Kulturstationen i Skørping.

Tilstede: Lene Aalestrup, Henrik Backhausen, Morten Fabricius,

Morten L Friis, Kristian Helmer, Søren Høy, Allan Pinnerup, Mette Vested, Jan Vinther-Jensen

Afbud:

Dagsorden:

1. Godkendelse af dagsorden. -Godkendt
2. Evt. kommentarer til referat af den 5. september.- ingen kommentarer.
3. Status bestyrelsens sammensætning

og konstituering

resultat af valget den 11. oktober:

velkommen til nye medlemmer.

Der blev budt velkommen til ny forældrerepræsentant Jan Vinther Jensen og til politisk repræsentant Lene Aalestrup

valg af formand og næstformand
Formand: Mette Vested blev valgt

Næstformand: Henrik Backhausen blev valgt

1. Meddelelser fra Kulturskolens leder herunder:
* Økonomi herunder status 2023 og budget for 2024
* Kulturskolen forventer at kunne lande regnskabet for 2023 med et lille mindre forbrug.

Det skal tages med i betragtning, at der blev overført *208.718. fra 2022 til 2023 og at der forventes et lavere mindre forbrug i år*. Desuden er der pålagt en generel reduktion af fremskrivningerne på 1 % af bruttobudgettet og en statsligt tildelt besparelse på reducering af bureaukrati og administrative arbejdsgange på 19.000 kr.

Den politiske behandling af budgettet medførte ikke at den decentrale instrumental-undervisning i kulturskolen blev afviklet, som der ellers var stillet forslag om i budgetforhandlingerne. Den påtænkte omfattende besparelse på biblioteksområdet er også skrevet helt ud af den fremtidige budgetlægning. Der er vedtaget en kommunal skattestigning på 0,5 %. 25% af denne skattestigning skal finansiere en pulje til styrkelse, af det lokale engagement i kultur- og fritidslivet. Alt i alt betyder dette, for kulturskolens vedkommende, at der bør justeres ned ad på ansættelsesmængden når lejlighed byder sig så økonomien kan holdes bæredygtig på længere sigt.

* Vi oplever en stigende efterspørgsel på kulturhus lokalerne, Huset, Blå- og Grønskolestue i Støvring, hvor nedlæggelsen af rådhuset i Terndrup giver udfordringer for det sammenlagte administrative personale. Samtidigt giver kravet om betaling for foreninger og borgeres brug af kommunale lokaler udfordringer for især de grupperinger, der ikke er foreningsorganiserede eller har overskuddet til at blive det. CSKF vil gøre en indsats for at afhjælpe dette.
1. Status vedr. støtteforeningen. Der blev afholdt stiftende generalforsamling torsdag den 31. august.

Foreningen er klar og er oppe på 15 medlemmer, der har betalt kontingent. Der er kommet grønt lys fra kommunens jurist Pernille Bay til at foreningen godt kan søge til formål der støtter Rebildkulturskole med fysiske ting som fx en trailer eller udstyr. Det er vigtigt at udstyret gives 100% til kulturskolen, så der ikke er tvivl om ejendomsforholdet. Mette Vested og Allan Pinnerup deler formandskabet i foreningen.

1. Kulturskolens forslag til nye styrelsesvedtægter er blevet politisk godkendte på CSKFU-mødet den 6. sept. Skal der kigges på bestyrelsens forretningsorden i den forbindelse? (se bilag)

Bestyrelsen gennemgik forretningsordenen. Kulturskolelederen gennemskriver forretningsordenen ud fra de foreslåede ændringer. Formanden Mette Vested tjekker den igennem og den sendes til bestyrelsen inden næste møde, hvor den evt. kan vedtages.

**Planlagte møder i 2024:**

Tirsdag den 13. februar kl. 19.30

Tirsdag den 4. juni kl. 19.30

Tirsdag den 3. september kl. 19.30

Valg den 9. oktober kl. 19.30

Konstituerende møde tirsdag den 22. oktober kl. 19.30

Beslutning: Vi ændrer den generelle mødetid til at mødet starter kl. 20.00

1. Evt.

Intet her under.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_